ไทยพบผู้ติดเชื้อโควิดใหม่ 42 ราย ใน 6 จังหวัด ป่วยสะสม 26,073 คน เสียชีวิตเพิ่มอีก 1
"ศบค." รายงานสถานการณ์การแพร่ระบาดของเชื้อไวรัสโควิด-19 ระบุ ไทยพบผู้ติดเชื้อโควิดใหม่ 42 ราย ใน 6 จังหวัด รวมยอดป่วยสะสม 26,073 คน เสียชีวิตเพิ่มอีก 1 ราย
"ศบค." รายงานสถานการณ์การแพร่ระบาดของเชื้อไวรัสโควิด-19 ระบุ ไทยพบผู้ติดเชื้อโควิดใหม่ 42 ราย ใน 6 จังหวัด รวมยอดป่วยสะสม 26,073 คน เสียชีวิตเพิ่มอีก 1 ราย
2 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (2 มี.ค.64) ระบุพบผู้ป่วยยืนยันติดเชื้อรายใหม่ 42 ราย  เป็นผู้ติดเชื้อในประเทศ 39 ราย ซึ่งมาจากระบบเฝ้าระวังและระบบบริการฯ 35 ราย คัดกรองเชิงรุก 4 ราย  โดยผู้ติดเชื้อใหม่ 42 รายนี้อยู่ในจังหวัด ตาก นครปฐม นนทบุรี ปทุมธานี สมุทรสาคร และกรุงเทพมหานคร และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 16 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 26,073 ราย แบ่งเป็นผู้ป่วยที่ติดเชื้อภายในประเทศ 23,284 ราย ตรวจคัดกรองเชิงรุก 14,557 ราย และผู้เดินทางมาจากต่างประเทศ 2,789 ราย เข้าสถานที่กักกันที่รัฐจัดให้ 2,179 ราย รักษาหายป่วยเพิ่ม 96 ราย รักษาหายแล้วรวม 25,420 ราย ยังรักษาอยู่ 569 ราย มีผู้เสียชีวิตเพิ่ม 1 ราย เสียชีวิตสะสมเพิ่มขึ้นเป็น 84 ราย
สำหรับผู้เสียชีวิตรายนี้ เป็นผู้ป่วยชายไทย อายุ 92 ปี ภูมิลำเนาอยู่จังหวัดปทุมธานี มีโรคประจำตัว เบาหวาน ความดันโลหิตสูง และโรคหัวใจ มีประวัติไปซื้อของกับแม่ค้าที่ได้รับการยืนยันว่าติดเชื้อโควิด-19 ที่ตลาดพรพัฒน์ เมื่อวันที่ 11 ก.พ. ต่อมาเริ่มมีอาการไข้ ไอ เหนื่อย ไปรับการรักษาที่รพ.ในปทุมธานี ผลตรวจพบเชื้อโควิด-19 และได้เข้ารับการรักษาในรพ. ต่อมาวันที่ 23 ก.พ. มีอาการเหนื่อยมากขึ้นจนต้องใส่ท่อช่วยหายใจ อาการแย่ลงเรื่อยๆ และเสียชีวิตในวันที่ 28 ก.พ.

